CELEX: 32007R1275
Language: hu
Date: 2007-10-29 00:00:00
Title: A Bizottság 1275/2007/EK rendelete ( 2007. október 29. ) az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet IX. mellékletének módosításáról (EGT-vonatkozású szöveg)

30.10.2007   
            
            
               HU
            
            
               Az Európai Unió Hivatalos Lapja
            
            
               L 284/8
            
         
      A BIZOTTSÁG 1275/2007/EK RENDELETE
   
   (2007. október 29.)
   az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló 999/2001/EK európai parlamenti és tanácsi rendelet IX. mellékletének módosításáról
   (EGT-vonatkozású szöveg)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az egyes fertőző szivacsos agyvelőbántalmak megelőzésére, az ellenük való védekezésre és a felszámolásukra vonatkozó szabályok megállapításáról szóló, 2001. május 22-i 999/2001/EK európai parlamenti és tanácsi rendeletre (1) és különösen annak 23. cikkére,
   mivel:
   
               (1)
            
            
               A 999/2001/EK rendelet szabályokat állapít meg az állatoknál előforduló egyes fertőző szivacsos agyvelőbántalmak (TSE) megelőzésére, az ellenük való védekezésre és a felszámolásukra. E szabályokat az élő állatok és állati eredetű termékek előállítása és forgalomba hozatala során kell alkalmazni.
            
         
               (2)
            
            
               A 999/2001/EK rendelet IX. melléklete megállapítja az élő állatok, embriók, petesejtek és állati eredetű termékek Közösségbe irányuló behozatalának szabályait. A különleges fertőzési veszélyt jelentő anyagok emberi fogyasztásra és állatok takarmányozására szánt termékekből való eltávolítása az egyedüli legfontosabb közegészségügyi védelmi intézkedés.
            
         
               (3)
            
            
               A 999/2001/EK rendelet 5. cikke előírja, hogy a tagállamok vagy harmadik országok, illetve azok régióinak BSE-státusát (szarvasmarhák szivacsos agyvelőbántalma) a következő három kategória egyikébe történő besorolással kell meghatározni: elhanyagolható, ellenőrzött vagy meghatározatlan BSE-kockázat. E cikk emellett előírja, hogy miután a Nemzetközi Állatjárványügyi Hivatal (OIE) kialakított egy eljárást az országok kategóriákba sorolására, az országok közösségi besorolását át kell értékelni.
            
         
               (4)
            
            
               A tagállamok és harmadik országok BSE-státusáról szóló határozat elfogadásának függvényében a 999/2001/EK rendelet 2007. július 1-jéig átmeneti intézkedéseket határoz meg. A BSE-kockázatot jelentő harmadik országokból a Közösségbe irányuló behozatalra vonatkozó korlátozások – a BSE-re vonatkozó átmeneti intézkedések egyikeként – a 77/99/EGK tanácsi irányelvben (2) meghatározott húsipari termékekre, többek között a kezelt bélre (állati bél) is kiterjedtek. Ezenkívül bevezették a háromoldalú kereskedelem lehetőségét is, aminek köszönhetően a BSE-kockázatot jelentő harmadik országok exportálhattak olyan országokból származó kezelt belet, ahol a BSE előfordulásának valószínűségét igen alacsonynak ítélték.
            
         
               (5)
            
            
               2007. június 25-én a 999/2001/EK rendeletet a 722/2007/EK bizottsági rendelettel (3) módosították. A módosított 999/2001/EK rendelet bevezette az országok BSE-kockázat alapján történő közösségi besorolásának rendszerét, mégpedig a Nemzetközi Állatjárványügyi Hivatal (OIE) rendszerének megfelelően. A rendelet nem csupán az országok valamely kategóriába – elhanyagolható, ellenőrzött vagy meghatározatlan BSE-kockázat – sorolását írta elő, hanem minden egyes kockázati kategóriához kereskedelmi szabályokat vezetett be.
            
         
               (6)
            
            
               Az új besorolási rendszerrel kapcsolatos behozatali szabályok az állati eredetű élelmiszerek különleges higiéniai szabályainak megállapításáról szóló, 2004. április 29-i 853/2004/EK európai parlamenti és tanácsi rendeletben (4) meghatározott húsipari termékekre is vonatkoztak, amelyek közé a kezelt bél nem tartozott. A 2007. július 1. előtt alkalmazandó feltételekkel összhangban, valamint a fogyasztóvédelem ugyanolyan szintjének biztosítására a kezelt belet fel kell venni a TSE-vel kapcsolatban a 999/2001/EK rendeletben meghatározott behozatali szabályok hatálya alá tartozó termékek listájára. Ennek megfelelően az említett rendelet IX. mellékletét módosítani kell.
            
         
               (7)
            
            
               Az elhanyagolható BSE-kockázatot jelentő harmadik országokra nem vonatkoznak a TSE-vel kapcsolatos behozatali feltételek. Amennyiben a bél elhanyagolható BSE-kockázatot jelentő országból vagy régióból származik, de azt ettől eltérő BSE-státusú harmadik országban kezelik, tisztázni kell a behozatali feltételeket. A jogfolytonosság érdekében az új rendelkezéseknek is lehetővé kell tenniük a háromoldalú kereskedelmet.
            
         
               (8)
            
            
               A 999/2001/EK rendeletet ezért ennek megfelelően módosítani kell.
            
         
               (9)
            
            
               Az e rendeletben előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,
            
         ELFOGADTA EZT A RENDELETET:
   1. cikk
   A 999/2001/EK rendelet IX. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. október 29-én.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 147., 2001.5.31., 1. o. A legutóbb a 727/2007/EK bizottsági rendelettel (HL L 165., 2007.6.27., 8. o.) módosított rendelet.
   
      (2)  HL L 26., 1977.1.31., 85. o. A legutóbb a 807/2003/EK rendelettel (HL L 122., 2003.5.16., 36. o.) módosított irányelv.
   
      (3)  HL L 164., 2007.6.26., 7. o.
   
      (4)  HL L 139., 2004.4.30., 55. o. A legutóbb az 1791/2006/EK tanácsi rendelettel (HL L 363., 2006.12.20., 1. o.) módosított rendelet.
   
      MELLÉKLET
      A 999/2001/EK rendelet IX. mellékletének C. fejezete a következőképpen módosul:
      
                  a)
               
               
                  Az A. szakasz helyébe a következő szöveg lép:
                  „A.   SZAKASZ
                  Termékek
                  A 853/2004/EK európai parlamenti és tanácsi rendelet (1) meghatározása szerinti szarvasmarha-, juh- vagy kecskefélékből származó, alább felsorolt állati eredetű termékekre a származási ország BSE-kockázatának kategóriájától függően a B., C. és D. szakaszban meghatározott feltételek vonatkoznak:
                  
                              —
                           
                           
                              friss hús,
                           
                        
                              —
                           
                           
                              darált hús és húskészítmények,
                           
                        
                              —
                           
                           
                              húsipari termékek,
                           
                        
                              —
                           
                           
                              kezelt bél,
                           
                        
                              —
                           
                           
                              kisütött állati zsiradék,
                           
                        
                              —
                           
                           
                              tepertő, valamint
                           
                        
                              —
                           
                           
                              zselatin.
                           
                        
            
                  b)
               
               
                  A C. szakasz a következő 5. ponttal egészül ki:
                  
                              „5.
                           
                           
                              Az eredetileg elhanyagolható BSE-kockázatot jelentő országból vagy régióból származó kezelt bél behozatalának feltétele olyan állat-egészségügyi bizonyítvány bemutatása, amely igazolja a következőket:
                              
                                          a)
                                       
                                       
                                          az ország vagy régió a rendelet 5. cikkének (2) bekezdésével összhangban ellenőrzött BSE-kockázatot jelentő országnak vagy régiónak minősül;
                                       
                                    
                                          b)
                                       
                                       
                                          az állatok, amelyekből szarvasmarha-, juh- és kecskefélékből származó állati eredetű termékek készültek, elhanyagolható BSE-kockázatot jelentő országban vagy régióban születtek, ott nevelkedtek folyamatosan és ott is kerültek levágásra, valamint mind a levágást megelőzően, mind azt követően megvizsgálták őket;
                                       
                                    
                                          c)
                                       
                                       
                                          ha a bél olyan országból vagy régióból származik, amelynek belföldi állományában BSE jelenlétét mutatták ki:
                                          
                                                      i.
                                                   
                                                   
                                                      az állatok azt követően születtek, hogy hatályba lépett a kérődzők kérődzőkből származó hús- és csontliszttel és tepertővel történő etetésére vonatkozó tilalom; vagy
                                                   
                                                
                                                      ii.
                                                   
                                                   
                                                      szarvasmarha-, juh- vagy kecskefélékből származó, állati eredetű termékek, amelyeket nem az V. mellékletben meghatározott különleges fertőzési veszélyt jelentő anyagokból nyertek.”
                                                   
                                                
                                    
                        
            
                  c)
               
               
                  A D. szakasz a következő 5. ponttal egészül ki:
                  
                              „5.
                           
                           
                              Az eredetileg elhanyagolható BSE-kockázatot jelentő országból vagy régióból származó kezelt bél behozatalának feltétele olyan állat-egészségügyi bizonyítvány bemutatása, amely igazolja a következőket:
                              
                                          a)
                                       
                                       
                                          az ország vagy régió a rendelet 5. cikkének (2) bekezdésével összhangban meghatározatlan BSE-kockázatot jelentő országnak vagy régiónak minősül;
                                       
                                    
                                          b)
                                       
                                       
                                          az állatok, amelyekből szarvasmarha-, juh- és kecskefélékből származó állati eredetű termékek készültek, elhanyagolható BSE-kockázatot jelentő országban vagy régióban születtek, ott nevelkedtek folyamatosan és ott is kerültek levágásra, valamint mind a levágást megelőzően, mind azt követően megvizsgálták őket;
                                       
                                    
                                          c)
                                       
                                       
                                          ha a bél olyan országból vagy régióból származik, amelynek belföldi állományában BSE jelenlétét mutatták ki:
                                          
                                                      i.
                                                   
                                                   
                                                      az állatok azt követően születtek, hogy hatályba lépett a kérődzők kérődzőkből származó hús- és csontliszttel és tepertővel történő etetésére vonatkozó tilalom; vagy
                                                   
                                                
                                                      ii.
                                                   
                                                   
                                                      szarvasmarha-, juh- vagy kecskefélékből származó, állati eredetű termékek, amelyeket nem az V. mellékletben meghatározott különleges fertőzési veszélyt jelentő anyagokból nyertek.”
                                                   
                                                
                                    
                        
            
         (1)  HL L 139., 2004.4.30., 55. o.”